《送同年李教秩满归闽》
宋代·赵汝燧

雁塔同题久，相看两鬓皤。功名皆分定，安乐直钱多。

绛帐归来后，青山住得么。时流推老笔，册府欠编摩。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。